recursal/SuperWikiNEXT-32B huggingface dataset:
**ল্যাকলাস্টার ওকব্লু**(বৈজ্ঞানিক নাম: *Arhopala oenea (Hewitson)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত। এই প্রজাতি হিউইটসনের ডাল ওকব্লু (Hewitson's Dull Oakblue) নামেও পরিচিত।

বিস্তার
-------

ইন্দোমালয় (সিকিম, বার্মা, আসাম, নেপাল, ইন্দো চীন, হাইনান, ইউনান) এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** নীলচে বেগুনি বর্নের (violet blue) এবং সামনের ডানার কোস্টাল, এপিকাল এবং টার্মিনাল অংশজুড়ে ১.৫ মিলিমিটার চওড়া কালচে বাদামী অথবা কালো বর্ডার বর্তমান। পিছনের ডানার কোস্টাল, এপিকাল এবং টার্মিনাল অঙ্গশজুড়ে থাকা বর্ডার অধিক চওড়া। পিছনের ডানা লেজযুক্ত। 

**ডানার নিম্নতল** ঘোলাটে বাদামী (mud brown) এবং কালচে বাদামী দাগ-ছোপ-বন্ধনী যুক্ত। উক্ত দাগ-ছোপ এবং বন্ধনী ফ্যাকাশে হলুদ রেখা দ্বারা পরিবেষ্ঠিত। সামনের ডানায় ডিসকাল বন্ধনী উপরের প্রান্তে বক্র অথবা বাঁকানো (curved)। সেল এর ভিতরে একটি ছোট কালচে ছোপ দেখা যায়। পিছনের ডানায় বেসাল এবং সাব-বেসাল অংশে কয়েকটি ছোট ছোপ বিদ্যমান। ডিসকাল বন্ধনিস্থ ছোপগুলির মধ্যে সর্বপরি ছোপদুটি বন্ধনী থেকে বিচ্যুত (dislocated)।

### স্ত্রী

ডানার উপরিতলের মূল বর্ন কালচে বেগুনি। সামনের ডানায় কিছুটা সীমিত অংশে (বেসাল এবং ডিসকাল অংশের প্রথম ভাগ) পুরুষ প্রকার অপেক্ষা হালকা নীলচে বেগুনি বর্নযুক্ত। পিছনের ডানায় শুধুমাত্র সেল এর অভ্যন্তর এবং তার আশেপাশের অংসটুরু হালকাস নীলচে বেগুনী বর্নের।

আচরণ
----

জঙ্গল, জঙ্গলের কিনারা এবং জঙ্গলের ছায়াছন্ন নালাগুলি এবং ফাঁকা অংশে কম থেকে মাঝারি উচ্চতায় এদের দেখা মেলে। অন্যান্য ওকব্লু প্রজাতির ন্যায় এরা আঞ্চলিক অথবা স্থানিক (territorial) এবং সামান্য দৈর্ঘের সীমার মধ্য ঘোরাফেরা করে। পার্বত্য জঙ্গলে ৬৫০-১৫০০ মিটার উচ্চতায় মে মাস এবং সেপ্টেম্বর থেকে ডিসেম্বর মাসে দের বিচরন লক্ষ্য করা যায়।

তথ্যসূত্র
---------

1. ↑   Hewitson, w.C 1863–1878. Illustrations of diurnal Lepidoptera, Lycaenidae. London, van Vorst, x + 229 pp, 107 pls.
2. ↑  "*Arhopala oenea* (Hewitson, [1869]) - Lackluster Oakblue"। *Butterflies of India*। সংগ্রহের তারিখ ২৭ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Seitz, A. 1912-1927. *Die Indo-Australien Tagfalter Grossschmetterlinge Erde* 9
4. 1 2 3  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 322। আইএসবিএন 978-8170192329।
5. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 213। আইএসবিএন 978 019569620 2।
**আলগোজা** বেলুচ, সিন্ধি, কাচ্চি, রাজস্থানী এবং পাঞ্জাবি লোক সংগীত শিল্পীদের দ্বারা ব্যবহৃত যুগ্ম কাষ্ঠবায়ু যন্ত্র। এটিকে মাট্টিয়ান, জোড়ি, পির জোড়ি, দো নালি, দোনাল, গিরা, সাতারা বা নাগোজেও বলা হয়।

বর্ণনা
------

আলগোজাতে দুটি সংযুক্ত চঞ্চু বাঁশি থাকে, একটি সুরের জন্য, দ্বিতীয়টি গুঞ্জনধ্বনির জন্য। বাঁশিদুটি হয় একসাথে বাঁধা থাকে অথবা হাত দিয়ে আলগাভাবে একসাথে ধরে রাখা থাকে। বাদক যুগপৎ দুটি বাঁশিতে ফুঁ দেয় তাই বাঁশিতে অবিচ্ছিন্ন বায়ু প্রবাহের প্রয়োজন হয়। প্রতিটি স্বরকম্পে দ্রুত শ্বাস নেওয়ার ফলে একটি প্রাণচঞ্চল, দোদুল্যমান ছন্দ তৈরি হয়। কাঠের বাদ্যযন্ত্রটিতে প্রথমদিকে একই দৈর্ঘ্যের দুটি বাঁশি-নালিকা থাকত। কিন্তু সময়ের সাথে সাথে, এর মধ্যে একটিকে শব্দের উদ্দেশ্যে ছোট করা হয়েছিল। মোম ব্যবহার করার ফলে, যে কোন পর্দায় যন্ত্রটির সুর বাঁধা যায় যায়।
এটি নির্মাণের বিভিন্ন পন্থা রয়েছে। মাঝেমধ্যে দুটি বাঁশি সংযুক্ত থাকে, কখনও কখনও তারা কেবল সুতো দিয়ে বাঁধা থাকে, আবার কখনও কখনও তারা সম্পূর্ণ পৃথক হয়।

তারতম্য
-------

বাঁশিতে ছিদ্রের সংখ্যাও বিভিন্ন রকম হয়। কখনও কখনও একটি বাঁশির মধ্যে ৬-৭টি অঙ্গুলি ছিদ্র থাকে এবং সেটিতে সমস্ত সুর বাজানো যায়। অন্য বাঁশিটিতে এমনভাবে ছিদ্র করা হয় যাতে সেটিতে কেবল গুঞ্জন ধ্বনি ওঠে। তবে অন্য একটি সাধারণ পদ্ধতিতে দুটি বাঁশিতেই অভিন্ন বিন্যাসে অঙ্গুলি ছিদ্র থাকে, এর ফলে উভয় বাঁশিতেই সুর বাজানোর ক্ষমতা থাকে। এই পরবর্তী ক্ষেত্রে, বাদক সাধারণত অষ্টকের একটি অংশই বাজাতে পারেন।

এটি বালুচি, সিন্ধি, পাঞ্জাবি এবং রাজস্থানী লোক সংগীতের একটি গুরুত্বপূর্ণ উপকরণ। গুরমিত বাওয়া একজন উল্লেখযোগ্য পাঞ্জাবি লোক গায়িকা যিনি এই বাদ্যযন্ত্রটি ব্যবহার করেন।

বিশেষত্ব
--------

আলগোজা সঙ্গীত বিশ্বে, বাঁশি নালিকা দুটি হল জুড়ি, - দীর্ঘতরটি পুরুষ এবং ছোটটি নারী বাদ্যযন্ত্র। ছোটটি উচ্চ কম্পাঙ্কের স্বর (সোপ্রানোস) উৎপাদন করে যেখানে দ্বিতীয়টি নিম্ন কম্পাঙ্কের স্বর (অল্টোস) উৎপন্ন করে। সাধারণত আলগোজা-নওয়াজ (আলগোজা বাদক) এবং সংগীত বিশেষজ্ঞরা প্রথমটিকে নারী শব্দ এবং দ্বিতীয়টিকে পুরুষ শব্দ বলে থাকেন। পুরুষ শব্দটি ক্রমাগত কোনও ফাঁক ছাড়াই একই সুরে বাজে এবং নারী শব্দের সুরের পর্দা পরিবর্তিত হয়।

তথ্যসূত্র
---------

1. ↑  "Alghoza"। Asian Music Circuit। ২৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।
2. ↑  Pande, p. 70
3. ↑  Usman, Maryam (২০১৩-০৮-২৬)। "Instrumental Ecstasy concert: A retreat into the rhythms of Sindhi classical tunes"। *The Express Tribune*। সংগ্রহের তারিখ ২০১৫-১২-০৭।
4. 1 2  "ALGOZA (ALGHOZA)"। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২১।
5. ↑  Peerzada, Salman (২০১৪-০৯-১৩)। "Cultural heritage and the French connection"। *Dawn*। সংগ্রহের তারিখ ২০১৫-১২-০৭।
6. ↑  Kaur, Simmypreet (২০১১-১০-০১)। "ਲੰਮੀ ਹੇਕ ਦੀ ਮਲਿਕਾ ਗੁਰਮੀਤ ਬਾਵਾ" [The queen of the long vocal note]। *The Punjabi Tribune* (পাঞ্জাবী ভাষায়)। সংগ্রহের তারিখ ২০১৩-১০-১৭।
7. ↑  Majari, Surjit (২০১০-১২-২৫)। "ਰਵਾਇਤੀ ਗਾਇਕੀ ਨੂੰ ਸੰਭਾਲਣ ਦੀ ਲੋੜ" [Need to preserve traditional music.]। *The Punjabi Tribune* (পাঞ্জাবী ভাষায়)। সংগ্রহের তারিখ ২০১২-০৫-১০।
8. ↑  "CULTURE: THE DYING BREATHS OF THE ALGHOZA"। সংগ্রহের তারিখ ২৪ মার্চ ২০২১।

Books

* Pande, Alka (১৯৯৯)। *Folk Music & Musical Instruments of Punjab.*বিনামূল্যে নিবন্ধন প্রয়োজন। Grantha Corporation। আইএসবিএন 818582262X।
**আমরা পথে পথে যাব সারে সারে** একটি রবীন্দ্রসঙ্গীত। এটি একটি বাংলা দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।

গানের কথা
---------

আমরা       পথে পথে যাব সারে সারে,

তোমার     নাম গেয়ে ফিরিব দ্বারে দ্বারে ॥

             বলব "জননীকে কে দিবি দান,

             কে দিবি ধন তোরা কে দিবি প্রাণ'--

"তোদের         মা ডেকেছে' কব বারে বারে ॥

             তোমার নামে প্রাণের সকল সুর

             আপনি উঠবে বেজে সুধামধুর

মোদের     হৃদয়যন্ত্রেরই তারে তারে।

             বেলা গেলে শেষে তোমারই পায়ে

             এনে দেব সবার পূজা কুড়ায়ে

তোমার     সন্তানেরই দান ভারে ভারে ॥

আরও দেখুন
---------

* রবীন্দ্রনাথ ঠাকুরের রেকর্ডকৃত গান ও কবিতার তালিকা

তথ্যসূত্র
---------

1. ↑  "Song amra pothe pothe jabo | Lyric and History"। *www.geetabitan.com*। সংগ্রহের তারিখ ২০২২-০৯-০২।
2. ↑  "Rabindranath Tagore - Songs - স্বদেশ - আমরা পথে পথে (amra pathe pathe)"। *www.tagoreweb.in*। সংগ্রহের তারিখ ২০২২-০৯-০২।
3. ↑  *রবীন্দ্র-সঙ্গীত-কোষ*, পৃ. ৩০-৩১

বহিঃসংযোগ
---------

*
**আমরোহা জেলা** উত্তরাঞ্চলীয় ভারতের উত্তর প্রদেশের ৭৫ জেলার একটি জেলা। আমরোহা শহর এ জেলার সদরদপ্তর। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে জেলাটি সংখ্যালঘু অধ্যুষিত জেলাগুলির মধ্যে একটি।

জেলাটি উত্তর দিকে বিজনোর জেলা, পূর্ব ও দক্ষিণ পূর্বে মোরাদাবাদ জেলা, দক্ষিণে বাদাউন জেলা, পশ্চিমে গঙ্গা নদীর তীর, যার ওপারে বুলান্দশহর, হাপুর এবং মীরাট জেলা অবস্থিত। রাজ্য মহাসড়ক ৭২ ও ৭৩ আমরোহা শহরের মধ্য দিয়ে গেছে এবং জেলার প্রধান রুট হিসাবে কাজ করে।

ইতিহাস
------

১৩০৫ সালের ২০ ডিসেম্বর মঙ্গোল এবং আলাউদ্দিন খিলজির মধ্যে আমরোহার যুদ্ধ সংঘটিত হয়েছিল। আলাউদ্দিন যুদ্ধে বিজয়ী হয়েছিলেন। পরবর্তীকালে, বর্তমান জেলার দখল করা অঞ্চলটি মোগল সাম্রাজ্যের অধীনে দিল্লী সুবাহের সম্ভাল সরকারের অংশ ছিল।

জনজনসংখ্যা
----------

২০১১ সালের ভারতীয় জনগননা অনুসারে আমরোহা জেলার জনসংখ্যা ছিল ১,৮৩৮,৭৭১ জন, যা কসোভো রাষ্ট্রের মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের সমান। যা এটিকে ভারতে ২৫৮তম জনবহুল জেলায় স্থান দিয়েছে (মোট ৬৪০টি জেলার মধ্যে)। জেলাটির জনসংখ্যার ঘনত্ব প্রতি বর্গকিলোমিটারে ১৮১৮ জন বসবাস করে (প্রতি বর্গমাইলে ২,১২০ জন)। ২০০১-২০১১ এর দশকে জেলার জনসংখ্যার বৃদ্ধির হার ছিল ২২.৬৬%। আমরোহার জেলার লিঙ্গ অনুপাত প্রতি ১০০০ জন পুরুষের বিপরীতে ৯০৭ জন মহিলা এবং সাক্ষরতার হার ৬৫.৫৭%।

উল্লেখযোগ্য ব্যক্তি
-------------------

১. কামাল আমরোহি, চলচ্চিত্র নির্মাতা, গীতিকার, অভিনেতা, পরিচালক, মীনা কুমারীর স্বামী, ২. জৌন এলিয়া, কবি ও কলাম লেখক ৩. মোহাম্মদ শামি, ক্রিকেটার ৪. সৈয়দ সাদেকাইন আহমেদ নকভি, শিল্পী ৫. ডাঃ নাসিম উজ জাফর বাকির, কবি, গীতিকার, ডাক্তার ৬. ইকবাল মেহেদী, শিল্পী ৭. নবাব ওয়াকার উল মুলক, শিক্ষাবিদ, রাজনীতিবিদ ৮. কে.এ. নিজামী, ইতিহাসবিদ

তথ্যসূত্র
---------

1. ↑  "District-specific Literates and Literacy Rates, 2001"। Registrar General, India, Ministry of Home Affairs। সংগ্রহের তারিখ ২০১০-১০-১০।
2. ↑  "Important Cabinet Decisions"। Lucknow: Information and Public Relations Department। ২৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।
জিগার্কার্স উত্তর আমেরিকা থেকে ইউরোপে গাড়ি আমদানি করে
**আমদানি** বলতে মুদ্রার বিনিময়ে পণ্য সামগ্রী একটি জাতীয় সীমানার বাহ্যিক উৎস হতে সীমানার অভ্যন্তরে বিক্রয়ের উদ্দেশ্যে নিয়ে আসা বুঝানো হয়। যে পণ্য সামগ্রী নিয়ে আসে তাকে *আমদানিকারক* বলা হয়। গ্রহণকারী দেশে আমদানিকে প্রেরণকারী দেশ থেকে রফতানি বলা হয়। আমদানি ও রফতানি আন্তর্জাতিক বাণিজ্যের আর্থিক লেনদেনের মাধ্যম।

বাণিজ্য ভারসাম্য
----------------

মূল নিবন্ধ: বাণিজ্য ভারসাম্য
কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য হচ্ছে বাণিজ্য ভারসাম্য। অনেক সময় একে NX বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়; ইতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়।

আমদানির প্রকারভেদ
-----------------

দুটি মৌলিক ধরনের আমদানি আছে:

1. শিল্প ও ভোগ্যপণ্য
2. মধ্যবর্তী পণ্য এবং পরিষেবা

দেশীয় বাজারে উৎপাদিত পণ্যের তুলনায় কম দামে এবং ভালো মানের অভ্যন্তরীণ বাজারে সরবরাহ করার জন্য কোম্পানিগুলো পণ্য ও সেবা আমদানি করে। কোম্পানিগুলো এমন পণ্য আমদানি করে যা স্থানীয় বাজারে পাওয়া যায় না।

সাধারণত তিন ধরনের আমদানিকারক রয়েছেন:

1. আমদানি এবং বিক্রি করার জন্য বিশ্বজুড়ে যে কোনও পণ্য খুঁজছেন।
2. সস্তা দামে তাদের পণ্য পেতে বিদেশী সোর্সিং খুঁজছেন।
3. তাদের বৈশ্বিক সরবরাহ শৃঙ্খল অংশ হিসাবে বিদেশী সোর্সিং ব্যবহার করা।

আরও দেখুন
---------

* আমদানি ও রপ্তানি প্রধান নিয়ন্ত্রকের দপ্তর, বাংলাদেশ
* বাণিজ্য ভারসাম্য
* বিনিময় ভারসাম্য

তথ্যসূত্র
---------

1. ↑  singh, Rakesh singh, (2009) International Business, Oxford University Press, New Delhi and New York আইএসবিএন ০-১৯-৫৬৮৯০৯-৭
2. ↑  O'Sullivan, Arthur; Shjsnsbeffrin, Steven M. (২০০৩)। *Economics: Principles in Action*। Upper Saddle River: Pearson Prentice Hall। পৃষ্ঠা 552। আইএসবিএন 0-13-063085-3।

বহিঃসংযোগ
---------

* বাণিজ্য শর্তাবলীর শব্দকোষ  ওয়েব্যাক মেশিনে আর্কাইভকৃত ১৪ মে ২০১৫ তারিখে
* World Imports by country, in World Bank's World Integrated Trade Solution
জেলার মানচিত্র
**আরি** তুরস্কের পূর্বসীমান্তে অবস্থিত একটি প্রদেশ।  এই প্রদেশের পূর্বে ইরান, উত্তরে কার্স, উত্ত-পশ্চিমে এরযুরুম, দক্ষিণ-পশ্চিমে বিতলিস, দক্ষিণে ভান এবং উত্তর-পূর্বে ইদির প্রদেশ অবস্থিত। আরি প্রদেশের আয়তন ১১,৩৭৬ বর্গ কিলোমিটার এবং জনসংখ্যা ৫৭১,২৪৩। এই প্রদেশের রাজধানী আরি, সমুদ্রপৃষ্ঠ থেকে যার উচ্চতা ১,৬৫০ মিটার।

ভৌগোলিক বৈশিষ্ট্য
-----------------

আরি প্রদেশের নাম তুরস্কের সর্বোচ্চ পর্বত আরারাত পর্বতের নামে নামকরণ করা হয়েছে। এই প্রদেশ থেকে আরারাত পর্বতে আরোহণ করা যায়। এই পর্বতটি আর্মেনিয়া, ইরান, জর্জিয়া এবং আজারবাইজান থেকেও দেখা যায়। পর্বতটির নিকটবর্তী শহর হল দোয়ুবেয়াজিত।

আরি প্রদেশের ৪৬% পর্বতসমৃদ্ধ, ২৯% সমতল, ১৮% মালভূমি এবং ৭% তৃণভূমি। আরারাত পর্বত ছাড়াও এই প্রদেশে ৩০০০ মিটারের বেশি উচ্চতার অনেক পর্বত রয়েছে। এখানকার সমতল ভূমি অত্যন্ত উর্বর এবং তা পশু চারণের জন্য ব্যবহৃত হয়। আরি প্রদেশে তাপমাত্রা অত্যন্ত শীতল, এমনকি শীতকালে তাপমাত্রা -৫২ ডিগ্রী সেলসিয়াসের নিচে থাকে।

জেলা
----

আরি প্রদেশ নিম্নোক্ত জেলাসমূহ নিয়ে গঠিতঃ

* আরি (প্রাদেশিক রাজধানী)
* দিয়াদিন
* দোয়ুবেয়াজিত
* এলেশকির্ত
* হামুর
* পাটনোস
* টাসলিচায়
* তুতাক

তথ্যসূত্র
---------

1. ↑  টেমপ্লেট:Metadata Population Turkish province
2. ↑  *www.rudaw.net* । সংগ্রহের তারিখ ২০২০-০৫-১২।  `|শিরোনাম=` অনুপস্থিত বা খালি (সাহায্য)
3. ↑  "Azerbaijani in agri"। *mengeserfm.tr.gg*। সংগ্রহের তারিখ ১২ মে ২০২০।

বহিঃসংযোগ
---------

* প্রাদেশিক সরকার
* আরি প্রদেশের আবহাওয়া পূর্বাভাস (ইংরেজি)
**আমর মুহাম্মদ ইদ আল সুলিয়াহ** (আরবি: عمرو محمد عيد السولية, ইংরেজি: Amr El Solia; জন্ম: ২ এপ্রিল ১৯৯০; **আমর আল সুলিয়াহ** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০০৯ সালে, আমর মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মিশরের বয়সভিত্তিক দলের হয়ে খেলার পর, তিনি ২০১০ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৫১ ম্যাচে ১টি গোল করেছেন।

প্রারম্ভিক জীবন
---------------

আমর মুহাম্মদ ইদ আল সুলিয়াহ ১৯৯০ সালের ২রা এপ্রিল তারিখে মিশরের ইসমাইলিয়া গভর্নরেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

আমর মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০০৯ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ৩ বছরে ২১ ম্যাচে অংশগ্রহণ করে ৪টি গোল করেছেন।

পরিসংখ্যান
----------

### আন্তর্জাতিক

*৪ মার্চ ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০১০ | ৩ | ০ |
| ২০১১ | ৭ | ০ |
| ২০১৩ | ৭ | ০ |
| ২০১৪ | ২ | ০ |
| ২০১৫ | ১ | ০ |
| ২০১৯ | ৪ | ০ |
| ২০২০ | ১ | ০ |
| ২০২১ | ১৫ | ১ |
| ২০২২ | ১১ | ০ |
| সর্বমোট | ৫১ | ১ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------


উইকিমিডিয়া কমন্সে **আমর আল সুলিয়াহ** সংক্রান্ত মিডিয়া রয়েছে।

* আমর আল সুলিয়াহ – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে আমর আল সুলিয়াহ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আমর আল সুলিয়াহ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আমর আল সুলিয়াহ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আমর আল সুলিয়াহ (ইংরেজি) উইকিউপাত্তে এটি সম্পাদনা করুন
**আরিফ বাট** (উর্দু: **عارف بٹ**‎‎; জন্ম: ১৭ মে, ১৯৪৪ - মৃত্যু: ১১ জুলাই, ২০০৭) পাঞ্জাবের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর পাকিস্তানি ক্রিকেটে লাহোরের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও তার সুনাম ছিল।

ঘরোয়া ক্রিকেট
--------------

তার চাচা খাজা আব্দুর রব তাকে প্রশিক্ষণ দিতেন। এ সময়ে লাহোরের ফ্রেন্ডস ক্রিকেট ক্লাবের সদস্য ছিলেন তিনি। ১৯৬০-৬১ মৌসুমে পাঞ্জাব বিশ্ববিদ্যালয়ের বিপক্ষে ১৬ বছর বয়সে তার প্রথম-শ্রেণীর ক্রিকেটে অভিষেক ঘটে। এরপর ১৯৬২-৬৩ মৌসুম থেকে অবসর নেয়ার পূর্ব-পর্যন্ত ১৯৭৭-৭৮ মৌসুমে পাকিস্তান রেলওয়েজের পক্ষে খেলেন।

১৯৬৬-৬৭ মৌসুমে কায়েদ-ই-আজম ট্রফির ফাইনালে করাচির বিপক্ষে নিজের প্রথম সেঞ্চুরি করেন। ১৯৭৩-৭৪ মৌসুমে রেলওয়েজের অধিনায়কের দায়িত্বে থেকে প্যাট্রন্স ট্রফি ও কায়েদ-ই-আজম ট্রফির শিরোপা জয়ে ভূমিকা রাখেন। কায়েদ ফাইনালে সিন্ধুর বিপক্ষে ৬/৫৫ পান ও ঐ মৌসুমে ৭১৮ রান তোলেন। তন্মধ্যে পাঞ্জাবের বিপক্ষে ব্যাটিং উদ্বোধনে নেমে সর্বোচ্চ ১৮০ রান তোলেন। ১৯৭২-৭৩ মৌসুমে সারগোদার বিপক্ষে নিজস্ব সেরা বোলিং পরিসংখ্যান ৮/৪৫ লাভ করেন।

টেস্ট ক্রিকেট
-------------

১৯৬৪-৬৫ মৌসুমে মেলবোর্নে স্বাগতিক অস্ট্রেলিয়ার বিপক্ষে তার টেস্ট অভিষেক হয়। প্রথম ইনিংসেই তিনি ৬/৮৯ লাভ করেন। এরফলে প্রথম পাকিস্তানি হিসেবে টেস্ট অভিষেকে পাঁচ-উইকেট লাভের গৌরবগাঁথা রচনা করেন আরিফ বাট। এছাড়াও, আঘাতপ্রাপ্ত উইকেট-রক্ষক আবদুল কাদিরের পরিবর্তে দ্বিতীয় ইনিংসে দলের ব্যাটিং উদ্বোধনে নামেন। প্রায় এক ঘণ্টা নতুন বলের অস্ট্রেলীয় বোলিং আক্রমণ রুখে ১২ রান তোলেন। এরপর নিউজিল্যান্ড সফরে যান। তিন টেস্ট সিরিজের প্রথম দুইটিতে অংশ নিয়ে ২৪.২৮ গড়ে ৭ উইকেট তুলেন। শেষ টেস্ট ইনিংসে ইন্তিখাব আলমের সাথে নবম উইকেট জুটিতে মূল্যবান ৫২ রান তুল দলকে ড্রয়ের দিকে নিয়ে যেতে প্রভূতঃ সহায়তা করেন।

বাউন্সার ও লেগ কাটারের সমন্বয়ে নিজের বোলিংকে সমৃদ্ধ করেছেন। কিন্তু দূর্ভাগ্যজনকভাবে তিনি কেবলমাত্র তিন টেস্ট খেলার সুযোগ পান। ঐ সময় পাকিস্তান দলে কার্যকরী ফাস্ট বোলার ছিল না। ১৯৬৭ সালে ইংল্যান্ড সফরে গেলেও পুরোপুরি ব্যর্থতায় পর্যবসিত হন। নয় খেলায় অংশ নিয়ে ৫৪.৫০ গড়ে ১২ উইকেট তুলেন।

সংগৃহীত স্থিরচিত্রে আরিফ বাট

দেহাবসান
--------

হৃদযন্ত্র ক্রীয়ায় আক্রান্ত হয়ে ১১ জুলাই, ২০০৭ তারিখে আরিফ বাটের দেহাবসান ঘটে। এরপূর্বে ডায়াবেটিসের কারণে ফুসফুসের সংক্রমণে আক্রান্ত হয়েছিলেন। লাহোরে তার শবানুষ্ঠান হয়। এতে সরফরাজ নওয়াজসহ সাবেক ক্রিকেটার ও কর্মকর্তারা উপস্থিত ছিলেন।

তথ্যসূত্র
---------

1. ↑  "Six wickets on Test debut"। ১ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
2. ↑  Australia v Pakistan, Melbourne 1964-65
3. ↑  *Wisden* 2008, p. 1548.
4. ↑  "Archived copy"। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৭।

আরও দেখুন
---------

* ইন্তিখাব আলম
* পাকিস্তান জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আরিফ বাট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আরিফ বাট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**সিদি আরিফ মসজিদ** *মসজিদ আল-আরিফ বিল্লাহ* হিসেবে পরিচিত (আরবি: مسجد العارف بالله ) সোহাগ গভর্নরেটের অন্যতম বৃহত্তম মসজিদ । এটি ১৪ তম শতাব্দীতে প্রথমবারের জন্য নির্মিত হয়েছিল এবং বেশ কয়েকবার পুনর্গঠিত হয়েছিল; সর্বশেষটি ১৯৬৮ সালে ছিল  এবং শেষবারের জন্য ১৯৯৮ সালে পুনর্নবীকরণ করা হয়েছিল। মসজিদটির সামনের কোণে দুটি মিনার রয়েছে এবং ছাদটি একটি গম্বুজ দ্বারা মুকুটযুক্ত। পাঁচটি নাভির মসজিদের ভিতরে পাইরেসের ঘাঁটি এবং দেয়ালগুলি লাল গ্রানাইট দিয়ে রেখাযুক্ত । সিলিং অলঙ্কারযুক্ত আঁকা ; এর মাঝখানে একটি দীর্ঘতর গম্বুজ। দক্ষিণ-পূর্ব অর্ধটি ঝাড়বাতি দ্বারা প্রজ্জ্বলিত । শেষে একটি অলঙ্কার সহ একটি প্রার্থনা কুলুঙ্গি ( মিহরাব ) এবং এর ডানদিকে কাঠের মিম্বার রয়েছে। বিখ্যাত মুরাদ বেয়ের কবরস্থানের পাশের মসজিদের ভিতরে একটি মামলুক রাজপুত্রের কবরস্থান অবস্থিত, যিনি মিশরের যুগের মুহাম্মদ আলীর গোড়ার দিকে কায়রো থেকে পলায়ন করেছিলেন জিরজার মামলুক- নিয়ন্ত্রিত এলাকায় বসতি স্থাপনের জন্য। (এখন সোহাগ ) মসজিদটির নামানুসারে আরিফ বেল্লার প্রকৃত নামটি এখনও জানা রহস্যজনক কারণ ' আরিফ শব্দটি আবু আবদ-রহমান আল-সুলামির ( ১০২১) এর মতো সুফি লেখকরা ব্যবহার করেছিলেন "একটি জ্ঞানী, রহস্যবাদী মরিফার (আধ্যাত্মিক জ্ঞান) সন্ধানকারী, সালিক, জাহিদ, ফকির ইত্যাদি শব্দের অনুরূপ মসজিদটি সোহাগ শহরের দক্ষিণে মূল রেলস্টেশনের নিকটে অবস্থিত এবং এটি সোহাগের বিখ্যাত পুরাতন বাজারের ( সৌক ) দ্য সৌক এল-কিসারেয়ার প্রবেশপথে রয়েছে ।

ভ্রমণব্যবস্থা
-------------

প্রতি বছর সোহাগের জনগণ এবং উচ্চ মিশরের *বহুসংখ্যক* মানুষ এল-আরিফের *মুলিদের* জন্মদিন উদ্‌যাপন করে এবং মসজিদের অভ্যন্তরে এল-আরিফের কবরস্থান দেখতে সোহাগের সাথে প্রচুর পরিমাণে আসেন।

দালান
-----

* সিদি আরিফ মসজিদের ভিতরেসিদি আরিফ মসজিদের ভিতরে
* সিদি আরিফ মসজিদের গম্বুজসিদি আরিফ মসজিদের গম্বুজ
* সিদি আরিফ মসজিদের মিহরাব ও মিনবারসিদি আরিফ মসজিদের মিহরাব ও মিনবার

আরও দেখুন
---------

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা

তথ্যসূত্র
---------

1. ↑
2. ↑  "Archived copy"। ২০১০-১১-২৪ তারিখে মূল থেকে আর্কাইভ করা। সংগ্রহের তারিখ ২০১০-০৮-৩০।
**আলফ্রেড মার্শাল** তার উনবিংশ শতাব্দীর প্রভাবশালী অর্থনিতীবিদ। তার বই ১৮৯০ সালে প্রকাশিত *প্রিন্সিপলস অফ ইকোনমিক্স* (১৮৯০) বহু বছর ধরে ইংল্যান্ডের অর্থনীতি শিক্ষার্থীদের পাঠ্যপুস্তক হিসেবে ব্যবহৃত হয়েছে। তিনি চাহিদা ও যোগান, প্রান্তিক উপযোগ এবং উৎপাদন ব্যয় হিসাবশাস্ত্রের ধারণার জন্ম দিয়েছিলেন। তাকে আধুনিক অর্থশাস্ত্রের অন্যতম জনক হিসেবে বিবেচনা করা হয়।

জীবনী
-----

মার্শাল ১৮৪২ সালের ২৬ জুলাই ইংল্যান্ডের ক্ল্যাম্পহামে জন্মগ্রহণ করেন। তার বাবা পেশায় ছিলেন একজন ক্যাশিয়ার এবং ব্যক্তিজীবনে একজন নিবেদিতপ্রাণ ধর্মপ্রচারক। বাল্যকালে তাকে ক্ল্যাম্পহামে মার্চেন্ট টেইলর স্কুলে ভর্তি করা হয় এবং পরবর্তীকালে সেন্ট জোন্স কলেজে স্থানান্তরিত হন যেখানে তার প্রথম গণিত ও গাণিতিক বিষয়বস্তুর প্রতি আগ্রহ প্রকাশ প্রায়। সেখানেই তিনি গণিতে প্রথম শ্রেণীতে দ্বিতীয় হন। আলফ্রেড মার্শাল কিছুকাল মানসিক অসুস্থতায় ভোগেন যার ফলে তিনি পদার্থবিদ্যার পাঠ ছেড়ে দিয়ে দর্শন ক্লাসে যোগ দেন। দর্শনে তার মূল আকর্ষণের বিষয়বস্তু ছিল অধিবিদ্যা। দর্শনের এই জ্ঞান তাকে অর্থনীতির সকল তত্ত্বের চিন্তার পেছনে সবচেয়ে বেশি সাহায্য করেছে।

পড়াশুনা শেষ করে তিনি অর্থনৈতিক বিভিন্ন যুক্তি ও তত্ত্ব নিয়ে গবেষণা শুরু করেন। ১৮৬৫ সালে মার্শাল ক্যামব্রিজের সেন্ট জন’স কলেজের ‘ফেলো’ নির্বাচিত হন। সেখানে তিনি প্রথমে প্রভাষক এবং পরবর্তীতে রাজনৈতিক অর্থনীতির অধ্যাপক হিসেবে কাজ করেন।

*প্রিন্সিপলস্‌ অফ ইকোনমিক্স*
----------------------------

আলফ্রেড মার্শালের ‘চাহিদা ও সরবরাহ রেখা’।
আলফ্রেড মার্শাল ১৮৮১ সালে তার বই *প্রিন্সিপলস্‌ অফ ইকোনমিক্স* লেখা শুরু করেন। এর প্রথম সংস্করণ বের হয় ১৮৯০ সালে এবং প্রথম সংস্করণ থেকেই বইটি তাকে দেশের শীর্ষস্থানীয় অর্থনীতিবিদে পরিণত করে। প্রথম সংস্করণে ৭৫০ পৃষ্ঠা থেকে শুরু করে অষ্টম সংস্করণে ৮৭০ পৃষ্ঠার একটি পূর্ণাঙ্গ বই আকারে ইংরেজি ভাষাভাষী দেশের মানুষের কাছে জনপ্রিয়তা পায়। আলফ্রেড মার্শাল এই বইয়েই সর্বপ্রথম চাহিদা ও সরবরাহ রেখার ধারণা দেন।

রচিত গ্রন্থাবলী
---------------

*Elements of economics of industry*, 1892
* ১৮৭৯-*দ্য ইকোনমিক্স অব ইন্ডাস্ট্রিজ*
* ১৮৭৯-*দ্য পিওর থিওরি অব ট্রেড: দ্য পিওর থিওরি অব ডোমেস্টিক ভ্যালু*
* ১৮৯০-*প্রিন্সিপলস অব ইকোনোমিক্স*
* ১৯১৯-*ইন্ডাস্ট্রি এন্ড ট্রেড*

তথ্যসূত্র
---------

1. ↑  Marshall, Alfred in Venn, J. & J. A. *Alumni Cantabrigienses*, Cambridge University Press, 10 vols, 1922–1958.
2. ↑  McWilliams Tullberg, Rita (মে ২০০৮)। "Alfred Marshall (1842–1924)"। *Oxford Dictionary of National Biography*, OUP। ডিওআই:10.1093/ref:odnb/34893। সংগ্রহের তারিখ ২০০৮-০৪-২৫।

বহিঃসংযোগ
---------

* *Alfred Marshall (1842–1924)*। *The Concise Encyclopedia of Economics*। Library of Economics and Liberty (2nd সংস্করণ)। Liberty Fund। ২০০৮।
* *Principles of Economics*, by Alfred Marshall, at the Library of Economics and Liberty.
* *Principles of Economics*, free audio downloads from Librivox.
* Principles of economics by Alfred Marshall at the marxists.org.
* Links to *Principles*, *Industry and Trade*, chapters on the pure theory of international trade and domestic value, and article "On Rent" and reviews by Edgeworth, Pigou, and Wagner.
* *Money, Credit and Commerce*, 1923. Amazon.com link to analytical Table of Contents, pp. 7–24.
অন্য ব্যবহারের জন্য বডিগার্ড (দ্ব্যর্থতা নিরসন) দেখুন।***আমার বডিগার্ড*** হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।

কাহিনী-সারাংশ
-------------

মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিতে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।

কলাকুশলী
--------

* প্রতীক সেন - অনল
* তাপস পাল – পুলিশ অফিসার
* কাঞ্চন মল্লিক – জয়ন্ত
* ঋদ্ধিমা ঘোষ - আঁখি
* সুমিত গঙ্গোপাধ্যায় – সাব-ইন্সপেক্টর
* গৌতম চক্রবর্তী - কোরিওগ্রাফার
* অঞ্জন মাহাতো – পুলিশ কনস্টেবল

তথ্যসূত্র
---------

1. ↑  "Amar Bodyguard Music Launch"। ২৯ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।
2. ↑  "Amar Bodyguard story"। ২০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।
3. ↑  "Amar Bodyguard cast"। ১৯ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।
**আলবার্ট ওয়াটসন** (জন্মঃ১৯৪২) একজন স্কটিশ আলোকচিত্রকর। তিনি সুপরিচিত তার ফ্যাশন, মডেলিং আলোকচিত্রের জন্য যেগুলো নানা ম্যাগাজিন ও পত্রিকায় প্রায়শই প্রকাশিত হয়। ১৯৭০ এর দশকক থেকে তিনি ছবি তুলে আসছেন। এখন পর্যন্ত তিনি ভগ ম্যাগাজিনের প্রায় ১০০ টি কভারের জন্য ছবি তুলেছেন এবং রোলিং স্টোন ম্যাগাজিনের প্রায় ৪০ টি কভারের ছবি তুলেছেন। *ফটো ডিস্ট্রিক্ট নিউজ* তাকে সেরা ২০ আলোকচিত্রশিল্পীর মধ্যে একজন বলে আখ্যা দিয়েছে। সেই ২০ জনের তালিকায় আছেন রিচার্ড এভিডন, ইরভিং পেনের মতো আলোকচিত্রকাররা। এছাড়া ওয়াটসন অনেক পুরস্কার জিতেছেন। এর মধ্যে লুচি পুরস্কার, একটি গ্র‍্যামি এওয়ার্ড, দি হেসেলব্লাড মাস্টার্স, থ্রি এন্ডি এওয়ার্ড অন্যতম।রয়েল ফটোগ্রাফিক সোসাইটি তাকে কনটেনারি পুরস্কারে ভূষিত করে। ২০১৫ সালের জুন মাসে, রাণী দ্বিতীয় এলিজাবেথ আলোকচিত্রে অসামান্য অবদানের জন্য তাকে ওবিই পদকে ভূষিত করে।

ওয়াটসন স্কটল্যান্ডের এডিনবার্গে জন্মগ্রহণ করেন। তার পিতা ছিলেন শারীরিক শিক্ষা বিষয়ের শিক্ষক। তিনি বেড়ে উঠেনমিডলথিয়ানে এবং পড়াশুনা করেন রুডলফ স্টেইনার স্কুলে। এরপর তিনি লন্ডনের রয়েল কলেজ অফ আর্টে পড়াশুনা করেন।

তথ্যসূত্র
---------

1. ↑  "*PDN* page"। ১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।
2. ↑  "Lucie Awards site"। ২৬ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।
3. ↑  Albert Watson biography and exhibitions, artnet.com. Accessed 2009-06-16.
4. ↑  "Royal Photographic Society's Centenary Award"। ১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।
5. ↑
**আলেক্সান্দ্রা স্তান** একজন রোমানীয় সঙ্গীত শিল্পী এবং সঙ্গীত লেখক। তিনি ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই গানের প্রতি আগ্রহ দেখে তিনি গান গাওয়া শুরু করেন। এজন্য একের পর এক বের করেন আনলকড, সাক্সবীটস ইত্যাদি অ্যালবাম। তিনি গায়ক হিসেবে অনেক সাফল্য অর্জন করেছেন। তার সাফল্যের ফলসরূপ তিনি জাপান গোল্ড ডিস্ক অ্যাওয়ার্ড, এমটিভি ইউরোপ মিউজিক অ্যাওয়ার্ড, রোমানিয়ান মিউজিক অ্যাওয়ার্ড ইত্যাদি পুরস্কার লাভ করেছেন।

জীবন এবং কর্মজীবন
-----------------

আলেক্সান্দ্রা স্তান ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই তিনি গানের প্রতি আগ্রহ প্রকাশ করেন ও গান গাওয়া শুরু করেন। তিনি সর্বপ্রথম গান গাওয়ার জন্য নিমন্ত্রণ পান একটি টেলিভিশন চ্যানেলে যখন তিনি ১৫ বছর বয়সের ছিলেন।  পরবর্তিতে তিনি মামাইয়া মিউজিক ফেস্টিবলের মতো বিভিন্ন সঙ্গীত বিষয়ক বিভিন্ন অনুষ্ঠান এবং প্রতিযোগিতায় অংশগ্রহণ করতে থাকেন। এরই ধারাবাহিকতায় তিনি বেশ কয়েকটি অ্যালবাম তৈরি করেন যার বেশীরভাগই বেশ আলোড়ন সৃষ্টি করে। তার কাজের জন্য তিনি অনেক পুরস্কারও লাভ করেন।

আরও দেখুন
---------

* আনলকড (অ্যালবাম)
* চেরি পপ (গান)
* ১.০০০.০০০ (গান)

তথ্যসূত্র
---------

1. ↑  ইনা এবং আলেক্সান্দ্রা স্টান, সাফল্যের চুড়ান্তে রোমানীয় দুজন  ওয়েব্যাক মেশিনে আর্কাইভকৃত ১৯ ফেব্রুয়ারি ২০১৭ তারিখে (রোমানীয়)
2. ↑  কেমন দেখতে ছিল আলেক্সান্দ্রা স্তান ১৫ বছর বয়সে?
3. ↑  "আলেক্সান্দ্রা স্তান ছবি- ভিডিও এবং সংবাদ"। ১৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৭।
**আলেক্সিস ইয়েসে সালেমাকার্স** (ওলন্দাজ: *Alexis Saelemaekers*; জন্ম: ২৭ জুন ১৯৯৯; **আলেক্সিস সালেমাকার্স** নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এসি মিলান এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৭ সালে, সালেমাকার্স বেলজিয়াম অনূর্ধ্ব-১৯ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৯ ম্যাচে ১টি গোল করেছেন।

প্রারম্ভিক জীবন
---------------

আলেক্সিস ইয়েসে সালেমাকার্স ১৯৯৯ সালের ২৭শে জুন তারিখে বেলজিয়ামের সিন্ট-আখাতা-বের্খেমে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

সালেমাকার্স বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালে বেলজিয়াম অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ১৬ ম্যাচে অংশগ্রহণ করেছেন।

২০২০ সালের ৮ই অক্টোবর তারিখে, ২১ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী সালেমাকার্স কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে সালেমাকার্স সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৩১ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০২০ | ১ | ০ |
| ২০২১ | ৬ | ১ |
| ২০২২ | ২ | ০ |
| সর্বমোট | ৯ | ১ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **আলেক্সিস সালেমাকার্স** সংক্রান্ত মিডিয়া রয়েছে।

* আলেক্সিস সালেমাকার্স – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* আলেক্সিস সালেমাকার্স – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* সকারবেসে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* বিডিফুটবলে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* ইইউ-ফুটবলে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলেক্সিস সালেমাকার্স (ইংরেজি) উইকিউপাত্তে এটি সম্পাদনা করুন
**আমাইন্দকরাই**, বা **আমিঞ্জিকরাই**, দক্ষিণ ভারতের তামিলনাড়ু রাজ্যের চেন্নাই জেলার একটি অতি প্রাচীন অঞ্চল৷ ৪৮ নং জাতীয় সড়কের অংশ ইভিআর পেরিয়ার সালাই এই লোকালয়ে ওপর দিয়ে দীর্ঘায়িত৷ ১৯৪৬ খ্রিস্টাব্দে আমাইন্দকরাই মাদ্রাজ জেলার অন্তর্ভুক্ত হয় এবং ১৯৫০ ও ১৯৭০ খ্রিস্টাব্দে এখান থেকে অরুমবক্কম ও আন্নানগর লোকালয়দুটি পৃৃৃথক করা হয়৷ আমাইন্দকরই হয়ে পূর্ব থেকে পশ্চিমে বিস্তৃত নেলসন মানিকম রোড চেন্নাইয়ের অর্থনৈতিক গুরুত্বপূর্ণ সড়ক৷

ইতিহাস
------

কুবম নদী দ্বারা বাহিত হয়ে পলি দ্বারা বঙ্গোপসাগরে তৈরী হয় ব-দ্বীপ৷ তামিল ভাষায় আমাইন্দকরাই অর্থ নবগঠিত তটভূমি তথা ব-দ্বীপ বা নদীদ্বীপ৷ ব্রিটিশ কালে এই আমাইন্দকরাই-ই আমাঞ্জিকরাইতে পরিণত হয়৷

আবার আরেকটি মত অনুসারে আমাইন্দ শব্দটি এসেছে *অমঞ্জুতল* থেকে যার অর্থ 'মুক্ত সম্প্রদায় পরিষেবা'৷ সম্ভবত নদীর ঘাতে পরিষেবা থেকে ছিন্ন হয়ে স্থানীয়রা প্রয়োজনীয় পরিষেবাগুলি বিনামূল্যে পেয়েছিলেন, যেখানে করাই অর্থ তীর৷[*পৃষ্ঠা নম্বর প্রয়োজন*]

পরিবহন
------

আমাইন্দকরাইয়ের নিকটবর্তী রেলস্টেশন হলো নুঙ্গমবক্কম রেলওয়ে স্টেশন৷

অবস্থান
-------

আমাইন্দকরাইয়ের উত্তর দিকে সেনাইনগর, উত্তর-পূর্ব দিকে কীলবক্কম, পূর্ব দিকে শেঠপট্টু, দক্ষিণ দিকে নুঙ্গমবক্কম, দক্ষিণ-পশ্চিম দিকে শূলাইমেড়ু, পশ্চিম দিকে অরুমবক্কম ও উত্তর-পশ্চিম দিকে রয়েছে আন্নানগর৷

তথ্যসূত্র
---------

1. ↑  C\_s\_srinivasachari, C\_s\_srinivasachari (২০১৫-০৮-২৩)। *History\_Of\_The\_City\_Of\_Madras* (ইংরেজি ভাষায়)। Creative Media Partners, LLC। আইএসবিএন 978-1-340-08846-0।
**আলেনা রেজি** (জন্ম ৯ই মে ১৯৯৯) হলেন একজন ভারতীয় সাইক্লিস্ট যিনি ট্র্যাক সাইক্লিংয়ে বিশেষজ্ঞ। তিনি ভারতের কেরল রাজ্যের তিরুভাম্বাদি থেকে এসেছেন।

প্রাথমিক জীবন
-------------

আলেনা হলেন রেজি চেরিয়ানের মেয়ে। স্কুলে যাওয়ার সময় যাতে তাড়াতাড়ি পৌঁছোনো যায়, সেইজন্য তাঁকে একটি সাইকেল উপহার দেওয়া হয়েছিল।

কর্মজীবন
--------

১২ বছর বয়সে, আলেনা কেরালা স্টেট স্পোর্টস কাউন্সিল (কেএসএসসি) দ্বারা সাইক্লিংয়ের জন্য নির্বাচিত হন এবং এরপর তিনি প্রশিক্ষণ নেওয়ার জন্য তিরুবনন্তপুরমে চলে যান। কেএসএসসি-এর প্রশিক্ষণ পর্ব থেকেই চন্দ্রন চেত্তিয়ার তাঁর প্রশিক্ষক।

২০১৭ সালে, ৩৭তম এশিয়া ট্র্যাক সাইক্লিং চ্যাম্পিয়নশিপে আলেনা জুনিয়র মহিলাদের বিভাগে ৫০০ মিটার টাইম ট্রায়ালে একটি ব্রোঞ্জ পদক জিতেছিলেন। এই খেলায় ভারতের জন্য এই পদকটি ছিল দ্বিতীয়।

২০১৬ সালের ট্র্যাক এশিয়া কাপে, আলেনা উজবেকিস্তানের জান্টুগানভা ওলগাকে হারিয়ে রৌপ্য পদক জিতেছিলেন।

২০১৮ সালে, মালয়েশিয়ায় অনুষ্ঠিত ৩৮তম সিনিয়র এশিয়ান ট্র্যাক চ্যাম্পিয়নশিপে অংশগ্রহণের জন্যও আলেনা নির্বাচিত হয়েছিলেন। কিন্তু তিনি ৩৪.৮৪৫ সেকেন্ড সময় নেন এবং ৬ষ্ঠ স্থান অর্জন করেন, এর ফলে তিনি আর পরের রাউন্ডে খেলার যোগ্যতা অর্জন করতে পারেন নি। সেরা ৪ জন পরের রাউন্ডে জায়গা করে নিয়েছিলেন।

নেদারল্যাণ্ডের অ্যাপেলডোর্নে অনুষ্ঠিত ২০১৮ ইউসিআই ট্র্যাক সাইক্লিং ওয়ার্ল্ড চ্যাম্পিয়নশিপের জন্য তিনি মনোনীত হয়েছিলেন। সেখানে তিনি দলগত স্প্রিন্টে ডেবোরা হেরোল্ডের সঙ্গে শুরু করে ছিলেন। শেষপর্যন্ত এই জুটি শেষ অবস্থানে থেকে খেলা শেষ করেছিল।

তথ্যসূত্র
---------

1. 1 2  "Post Asian distinction, Aleena hopes for faster wheels"। *The New Indian Express*। সংগ্রহের তারিখ ২০১৮-০৭-০৭।
2. ↑  "Post Asian distinction, Aleena hopes for faster wheels". *The New Indian Express*. Retrieved 7 July 2018.
3. ↑  "Alena brings second medal for India"। *The Hindu* (ইংরেজি ভাষায়)। ৮ ফেব্রুয়ারি ২০১৭। সংগ্রহের তারিখ ৭ জুলাই ২০১৮।
4. ↑  "India wins 6 medals on opening day of the Track Asia Cup 2016"। ২০১৬-০৯-১৪। সংগ্রহের তারিখ ২০১৮-০৭-০৭।
5. ↑  "Asian Track Cycling Championship 2018 - SportsTalk24"। *SportsTalk24* (ইংরেজি ভাষায়)। সংগ্রহের তারিখ ২০১৮-০৭-০৭।
6. ↑  "UCI Track World Championships 2018: Day 1 Results | Cyclingnews.com"। *Cyclingnews.com* (ইংরেজি ভাষায়)। সংগ্রহের তারিখ ২০১৮-০৭-০৭।
**আলেপ্পো অবরোধ** ১৮ জানুয়ারী থেকে ২৪ জানুয়ারী ১২৬০ পর্যন্ত চলেছিল।

যুদ্ধ
-----

হারান এবং এডেসার বশ্যতা পাওয়ার পর মঙ্গোল নেতা হালাকু খান ইউফ্রেটিস নদী পার হন। মানবিজ দখল করেন এবং আলেপ্পো অবরোধ করেন। অ্যান্টিওকের বোহেমন্ড ষষ্ঠ এবং আর্মেনিয়ার হেথুম প্রথমের বাহিনী তাকে সমর্থন করেছিল। ছয় দিন ধরে শহরটি অবরুদ্ধ ছিল। ক্যাটাপল্ট এবং ম্যাঙ্গোনেলদের সাহায্যে মঙ্গোল, আর্মেনীয় এবং ফ্রাঙ্কিশ বাহিনী দুর্গটি ছাড়া পুরো শহর দখল করে নেয়। দুর্গটি ২৫ ফেব্রুয়ারি পর্যন্ত অবরোধে ছিল এবং আত্মসমর্পণের পরে ভেঙে ফেলা হয়েছিল। পরবর্তী গণহত্যা ছয় দিন স্থায়ী ছিল। এটি ছিল ছিল মঙ্গোলদের সবসময় চলে আসা কাজ, যাতে প্রায় সমস্ত মুসলিম এবং ইহুদি নিহত হয়। যদিও বেশিরভাগ নারী ও শিশুদের দাস হিসেবে বিক্রি করা হয়েছিল। এছাড়াও ধ্বংসের মধ্যে অন্তর্ভুক্ত ছিল, আলেপ্পোর গ্রেট মসজিদ পোড়ানো।

পরবর্তী
-------

অবরোধের পর হালাকু মসজিদ পোড়ানোর জন্য হেথুমের কিছু সৈন্যকে মৃত্যুদন্ড দিয়েছিল। কিছু সূত্র জানায় যে, অ্যান্টিওকের বোহেমন্ড ষষ্ঠ (ফ্রাঙ্কদের নেতা) ব্যক্তিগতভাবে মসজিদটির ধ্বংসাবশেষ দেখতে পান। পরে হালাকু খান হেথুমের দুর্গ এবং জেলাগুলো ফিরিয়ে দেন যা আইয়ুবীয়দের দ্বারা গ্রহণ করা হয়েছিল।

তথ্যসূত্র
---------

1. ↑  *The Cambridge History of Iran*, Ed. J. A. Boyle, (Cambridge University Press, 1968), 350.
2. 1 2 3  Grousset 1991।
3. ↑  Turnbull, Stephen R. *Genghis Khan and the Mongol conquests, 1190-1400*, (Taylor & Francis, 2005), 60.
4. ↑  Kagay, Donald J. and L. J. Andrew Villalon, *Crusaders, condottieri, and cannon*, (BRILL, 2003), 137.
5. 1 2  Riley-Smith এবং অন্যান্য 2003।
6. ↑  Asbridge, Thomas S. *The Crusades: The Authoritative History of the War for the Holy Land*, (HarperCollins, 2010), 616.

গ্রন্থপঞ্জি
-----------

* Grousset, René (১৯৯১)। *The Empire of the Steppes: A History of Central Asia*। Rutgers University Press।
* Riley-Smith, Jonathan; Christopher, Simon (২০০৩)। *The Experience of Crusading*। Cambridge University Press।
**আর্গ** হল সিজিএস পদ্ধতিতে শক্তির একক যা এসআই এককে 10−7 *J* বা 100 *nJ* পরিমাণ কাজ বা শক্তির সমান। এর প্রতীক *erg* । গ্রীক *ἔργον* (আর্গন) থেকে *erg* শব্দটি উদ্ভূত। *ἔργον* শব্দটির অর্থ কাজ, কৃত কর্ম বা ক্রিয়া।

কোন বস্তুকণার উপর এক ডাইন বল প্রয়োগের ফলে বল প্রয়োগের দিকে এর এক সেন্টিমিটার সরণে যে পরিমাণ কাজ হয় এক আর্গ হল সেই পরিমাণ কাজ। সিজিএস মৌলিক এককে এক আর্গ এক *গ্রাম-বর্গসেন্টিমিটার প্রতি বর্গসেকেন্ড* (*g⋅cm2s–2*) এর সমান। বসতবাড়িতে থাকা সাধারণ একটি মাছির পা মোড়ানো অবস্থা থেকে একবার মাথা উপরে তুলে দাড়াতে অর্থাৎ একটি *পুশ-আপে* যে পরিমাণ কাজ হয় বা শক্তি ক্ষয় হয় এক আর্গ হল মোটামুটিভাবে সেই পরিমাণ কাজ বা শক্তি।

রূপান্তর
--------

1 আর্গ = 10–7 জুল (J) = 100 ন্যানোজুল (nJ)
1 আর্গ = 1 ডাইন-সেন্টিমিটার (dyn⋅cm) = 1 g⋅cm2s–2
1 আর্গ = 6.2415×1011 ইলেক্ট্রন-ভোল্ট (eV) = 624.15 গিগাইলেক্ট্রন-ভোল্ট (GeV)
1 আর্গ = 2.37304×10–6 ফুট-পাউন্ডাল (ft·pdl) = 7.37562×10–8 ফুট-পাউন্ড-ফোর্স (ft⋅lbf)
1 আর্গ = 10–10 স্থীন-মিটার (sthène-metre) = 100 পিকোস্থীন-মিটার (psn⋅m)

ইতিহাস
------

১৮৬৪ সালে জার্মান পদার্থবিদ রুডলফ ক্লসিয়াস শক্তি, কাজ ও তাপের এককের জন্য গ্রীক ἐργον (আর্গন) শব্দটির প্রস্তাব করেন। ১৮৭৩ সালে ব্রিটিশ পদার্থবিদ জেমস ক্লার্ক ম্যাক্সওয়েল এবং উইলিয়াম থমসন সহযোগে গঠিত ব্রিটিশ এসোসিয়েশন ফর দি এডভান্সমেন্ট অব সাইন্সের এক কমিটি সেন্টিমিটার, গ্রাম এবং সেকেন্ডকে মৌলিক একক হিসেবে (সিজিএস পদ্ধতি) সাধারণভাবে গ্রহণ করার সুপারিশ করেন। মৌলিক একক ও লব্ধ একক আলাদা করতে তাঁরা "*.... এর সিজিএস একক*" উপসর্গটি ব্যবহারের সুপারিশ করেন। শক্তির সিজিএস একক নির্দেশের ক্ষেত্রে *erg* অথবা *ergon* শব্দটি যাতে কঠোরভাবে নির্দিষ্ট হয় সেটা তাঁরা বলেছিলেন।

১৯২২ সালে আমেরিকান রসায়নবিদ উইলিয়াম ড্রেপার হারকিন্স পৃষ্ঠ রসায়নে অণুর পৃষ্ঠ শক্তি পরিমাপের জন্য সুবিধাজনক একক হিসেবে *মাইক্রি-আর্গ* এর প্রস্তাব করেন যা হবে 10−14 আর্গ বা 10−21 জুলের সমতূল্য।

ইউরোপিয়ান ইকোনমিক কমিটি (EEC) ১৯৭১ সালের একটি নির্দেশনাকে অনুসমর্থন দেওয়ার ফলে ১লা জানুয়ারি ১৯৭৮ সাল থেকে আর্গ কোন বৈধ বা কার্যকর একক নয়। এর ফলে ওজন ও পরিমাপ বিষয়ক সাধারণ সম্মেলনের চুক্তি অনুসারে এসআই একক বাস্তবায়িত হয়। এই এককটি এখনও জ্যোতিঃপদার্থবিজ্ঞানে ব্যাপকভাবে এবং কখনো কখনো বলবিদ্যায় ব্যবহার করা হয়।

তথ্যসূত্র
---------

1. ↑  "*2041: ἔργον Noun, Neuter*"। greeklexicon.org। ২০২১-০৬-২৪ তারিখে মূল থেকে আর্কাইভ করা। সংগ্রহের তারিখ ২০২১-০৬-২০।
2. ↑  "*ἔργον (Ancient Greek)*"। www.wordsense.eu। সংগ্রহের তারিখ ২০২১-০৬-২০।
3. ↑  "*The Orientation of Molecules in Surfaces, Surface Energy, Adsorption, and Surface Catalysis. V. The Adhesional Work Between Organic Liquids and Water: Vaporization in Steps as Related to Surface Formation* "। books.google.com।  line feed character in `|শিরোনাম=` at position 207 (সাহায্য)
4. ↑  "*SI units in radiation measurement*"। birpublications.org। ডিওআই:10.1259/0007-1285-45-538-784। পিএমআইডি 5078949।
5. ↑  "*Are ergs commonly used in astrophysics? If so, is there a specific reason for it?*"। physics.stackexchange.com।
আলুলা (রঙিন অংশ)
পূর্ণবয়স্ক টেকো ঈগলের (*Haliaeetus leucocephalus*) অবতরণ, এর বাম ডানার বাড়তি অংশটিই আলুলা নামে পরিচিত।
**আলুলা** বা **বাস্টার্ড উইং** বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে *ক্ষুদে ডানা*। মূলত লাতিন *ala* (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে।

কার্যকারিতা
-----------

ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়।

তথ্যসূত্র
---------

1. ↑  Ehrlich এবং অন্যান্য 1994, পৃ. 219

গ্রন্থপঞ্জি
-----------

* Ehrlich, Paul R; Dobkin, David S.; Wheye, Darryl; Pimms, Stuart L. (১৯৯৪), *The Birdwatcher's Handbook*, Oxford University Press, আইএসবিএন 0-19-858407-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Sanz, J. L.; Chiappe, L. M.; Pérez-Moreno, B. P.; Buscalioni, A. D.; Moratalla, J. J.; Ortega, F.; Poyato-Ariza, F. J. (১৯৯৬-০৮-০১), "An Early Cretaceous bird from Spain and its implications for the evolution of avian flight", *Nature*, **382** (6590): 442–445, ডিওআই:10.1038/382442a0 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Zhang, Fucheng; Zhou, Zhonghe (৮ ডিসেম্বর ২০০০), "A Primitive Enantiornithine Bird and the Origin of Feathers", *Science*, **290** (5498): 1955–1959, ডিওআই:10.1126/science.290.5498.1955, পিএমআইডি 11110660 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***আলো ছায়া*** হলো বাংলা ভাষায় টেলিভিশন সোপ অপেরা যা ২ সেপ্টেম্বর ২০১৯ সালে জি বাংলাতে শুরু হয় এবং ৯ এপ্রিল ২০২১ সালে শেষ হয়৷ এই সিরিজ জয়ী এর পরিবর্তে সম্প্রচার করা হত৷ এটি সৃষ্টি করেছেন সুশান্তা দাস৷ এতে অভিনয় করেছেন দেবাদৃতা বসু, ‌ঐন্দ্রিলা বোস এবং অর্ণব ব্যানার্জী যারা এই সিরিজে প্রতিনিধিত্ব করেন৷

কাহিনী সংক্ষেপ
--------------

দুইটি মেয়ে আলো ও ছায়া, তারা একে অপরের প্রতি যত্নবান। আলোর বাবা ক্যান্সার রোগের ওষুধ তৈরির উপায় আবিষ্কার করায়, কোনো এক মানুষ তাকে ও তার স্ত্রীকে বন্দী করে তাই, আলো তার মায়ের বোনের আশ্রয়ে বড় হতে থাকে। এখানেই তার বন্ধু ছায়াকে কাছে পায়। এর আগে ওষুধ তৈরির উপায় আলোর কাছে রেখে দেয়ায় সেই লোকটি ব্যার্থ হয় ও জানতে পারে আলোর কাছে উপায়টি আছে।। তাই, আলোর কাছে থেকে এটি ছিনিয়ে নেয়ার পরিকল্পনা করতে থাকে। অন্যদিকে, আলো মেধাবী ও ছায়া তা নয়। তাই ছায়ার বাবা অলকেন্দু এক চক্রান্ত করে, যেখানে, তারা বাহিরের জগতে নাম বদল করে চলে এবং আলোর কাজগুলোর জন্য ছায়া প্রশংসিত হয়। তাদেরকে কয়েকবছরের জন্য আলাদা জায়গায় পাঠিয়ে দেয়। তাই অজ্ঞাত লোকটি ব্যার্থ হয়।

**৮ বছর পর**

আলো এবং ছায়া বড় হয়ে উঠেছে। তার নিজ বাড়িতে ফিরে আসে। আলো খুবই বুদ্ধিমতী, কিন্তু সমস্ত কৃতজ্ঞতা পায় ছায়া। তারা একটি কলেজে ভর্তি হয়। এখানে, আলো ও আকাশ একে অপরের প্রতি আকৃষ্ট হতে। অজ্ঞাত লোকটি তীর্থঙ্কর ছিলেন যে, আকাশের বাবা ও একটি ওষুধ কোম্পানির মালিক। আলোর ফিরে আসার কথা জানতে পেরে তার কাছে থেকে উপায়টি ছিনিয়ে নেয়ার পরিকল্পনা শুরু করে। সে আলো আকাশের সম্পর্কের কথা জানতে পারে। তীর্থঙ্কর সেনগুপ্ত আলোকে তার ছেলের সাথে বিয়ে দেয়ার চক্রান্ত করতে থাকে।
এরপরে, আলো ও তার ছেলে আকাশের বিয়ে হয়। এসময় নাম পরিবর্তনের কথা জেনে আকাশ আঘাত পায়। অন্য দিকে ছায়া ও বাবান, আকাশের আত্মীয় যে তীর্থঙ্করের ওষুধ কোম্পানিতে কাজ করে ও নকল ওষুধের ব্যবসা করে, একে অপরের কাছে আসতে থাকে ও আলো ও ছায়ার সম্পর্ক খারাপ হতে শুরু করে। প্রকৃতপক্ষে আলো ছায়া বাবানের বাবনের চক্রান্তের শিকার হয়।

অভিনয়ে
-------

* দেবাদৃতা বসু - আলো
* ঐন্দ্রিলা বোস - ছায়া
* অর্ণব ব‍্যানার্জী - আকাশ
* কুশল চক্রবর্তী - অলকেন্দু অধিকারী

তথ্যসূত্র
---------

1. ↑  "Upcoming Show Alo Chhaya to replace Joyee"। *Times Of India.com*। আগস্ট ২০, ২০১৯।
2. ↑  "Actress Bidipta Chakraborty to Play a doting mom in Alo Chhaya"। *Times Of India.com*। আগস্ট ৫, ২০১৯।
**শেখ আলমগীর কবির রানা**  (জন্ম: ৭ জুন ১৯৯০; **আলমগীর কবির** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১০–১১ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন। 

২০১৯ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

দলগতভাবে, রানা এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।

প্রারম্ভিক জীবন
---------------

শেখ আলমগীর কবির রানা ১৯৯০ সালের ৭ই জুন তারিখে বাংলাদেশের সাতক্ষীরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১১ সালের ৪ঠা ডিসেম্বর তারিখে, ২১ বছর ৫ মাস ২৮ দিন বয়সে, ডান পায়ে ফুটবল খেলায় পারদর্শী রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৮৬তম মিনিটে মধ্যমাঠের খেলোয়াড় ইমন মাহমুদ বাবুর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রানা মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১০ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ১ | ০ |
| ২০১৩ | ২ | ০ |
| সর্বমোট | ৩ | ০ |

তথ্যসূত্র
---------

1. ↑  "Bangladesh v Nepal Live Commentary, Dec 04, 2011"। *গোল*। ৪ ডিসেম্বর ২০১১। সংগ্রহের তারিখ ১০ মার্চ ২০২১।

বহিঃসংযোগ
---------

* সকারওয়েতে আলমগীর কবির রানা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আলমগীর কবির রানা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলমগীর কবির রানা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলমগীর কবির রানা (ইংরেজি) উইকিউপাত্তে এটি সম্পাদনা করুন

| * দে
* স
মোহামেডান স্পোর্টিং ক্লাব (ঢাকা)  – বর্তমান দল |
| --- |
| 
* ১ হাবিব
* ২ সজল
* ৩ রাজিব
* ৪ মিঠু
* ৫ দুয়ার্তে
* ৬ মেয়সাম
* ৭ ফেবলেস
* ৮ রাকিব
* ৯ বাপ্পি
* ১০ দিয়াবাত (অধি:)
* ১১ জাফর
* ১২ সাজ্জাদ
* ১৪ মানিক
* ১৫ আলমগীর
* ১৫ তকলিস
* ১৬ আরিফ
* ১৭ মুজাফফর
* ১৮ শাহরিয়ার
* ১৯ আবিদ
* ২০ মইন
* ২১ সানোয়ার
* ২২ সাকিব
* ২৩ নয়ন
* ২৪ আসিফ
* ২৫ ফাহিম
* ২৬ টিপু
* ২৭ বাল্লু
* ২৮ জাহিদ
* ৩০ সুজন
* ৩১ মিরাজ
* ৩৩ ফয়সাল
* ৩৫ শান্ত
* ৩৯ সুফিল
* ৪০ মাকসুদুর
* ম্যানেজার: মানিক

 |
**আলমগীর মনসুর** (মিন্টু) (জানুয়ারি ১, ১৯৪৮ - জানুয়ারি ২৪, ১৯৬৯) একজন শহীদ ছাত্র। তিনি আইয়ুব খানের পতনের দাবীতে মিছিল করার সময় নিহত শহীদ আসাদের মৃত্যুর প্রতিবাদে জানুয়ারি ২৪, ১৯৬৯ সালে ময়মনসিংহ শহরে পুলিশের গুলিতে নিহত হন।

প্রারম্ভিক জীবন
---------------

আলমগীর মনসুর মিন্টু ঢাকার ধামরাইয়ের কেলিয়া গ্রামে জন্মগ্রহণ করেন। তিনি নাসিরবাদ কলেজের ছাত্র ছিলেন।

জানুয়ারি ২৪, ১৯৬৯
------------------

### পটভূমি

ঙ্গবন্ধু শেখ মুজিবুর রহমানের ৬ দফা দাবীর স্বপক্ষে এবং আগরতলা ষড়যন্ত্র মামলায় অন্যান্য আসামীদের মুক্তি দাবীর আন্দোলনে আসাদের মৃত্যু পরিবেশকে আরো ঘোলাটে করে তুলে ও গুরুত্বপূর্ণ ঘটনায় রূপান্তরিত হয়। ৬ ডিসেম্বর, ১৯৬৮ সালে মাওলানা আবদুল হামিদ খান ভাষাণী'র ডাকে হরতাল আহ্বানের ফলে ব্যবসায়ীরা তাতে পূর্ণ সমর্থন জানায়। এ প্রেক্ষাপটে গভর্নর হাউজ ঘেরাওয়ের ফলে ছাত্র সংগঠনগুলো পূর্ব থেকেই নতুন করে আন্দোলনের প্রস্তুতি নিয়েছিল।

৪ জানুয়ারি, ১৯৬৯ইং তারিখে ছাত্রদের ১১ দফা এবং বঙ্গবন্ধুর ৬ দফা দাবীর সাথে একাত্মতা পোষণ করে ছাত্র সংগঠনের নেতৃবৃন্দ, যাতে প্রধান ভূমিকা রাখেন শহীদ আসাদ। ১৭ জানুয়ারি, ১৯৬৯ইং সালে ঢাকা বিশ্ববিদ্যালয়ে অনুষ্ঠিত বৈঠকে ছাত্ররা দেশব্যাপী সকল শিক্ষা প্রতিষ্ঠান বন্ধের ডাক দেয়। ফলে গভর্নর হিসেবে মোনেম খান ১৪৪ ধারা আইন জারী করেন যাতে করে চার জনের বেশি লোক একত্রিত হতে না পারে।

পূর্ব পরিকল্পনা অনুসারে ২০ জানুয়ারি, ১৯৬৯ইং তারিখ দুপুরে ছাত্রদেরকে নিয়ে ঢাকা মেডিক্যাল কলেজের পার্শ্বে চাঁন খাঁ'র পুল এলাকায় মিছিল নিয়ে অগ্রসর হচ্ছিলেন আসাদুজ্জামান। পুলিশ তাদেরকে চাঁন খাঁ'র ব্রীজে বাঁধা দেয় ও চলে যেতে বলে। কিন্তু বিক্ষোভকারী ছাত্ররা সেখানে প্রায় এক ঘণ্টা অবস্থান নেয় এবং আসাদ ও তার সহযোগীরা স্বৈরাচারী সরকারের বিরুদ্ধে স্লোগান দিতে থাকে। ঐ অবস্থায় খুব কাছ থেকে আসাদকে লক্ষ্য করে এক পুলিশ অফিসার গুলিবর্ষণ করে। তৎক্ষণাৎ গুরুতর আহত অবস্থায় আসাদকে হাসপাতালে নেয়া হলে কর্তব্যরত চিকিৎসক তাকে মৃত বলে ঘোষণা করেন।

### মিছিল এবং মৃত্যু

হাজারো ছাত্র-জনতা আসাদের মৃত্যুতে একত্রিত হয়ে পুনরায় মিছিল বের করে এবং শহীদ মিনারের পাদদেশে জমায়েত হয়। কেন্দ্রীয় প্রতিরোধ কমিটি তাকে শ্রদ্ধা জানাতে ২২, ২৩ ও ২৪ জানুয়ারি সারাদেশে ধর্মঘট আহ্বান করে। ধর্মঘটের শেষ দিনে ২৪ জানুয়ারি ময়মনসিংহ শহরের জেলা স্কুলের সামনে নাসিরাবাদ কলেজের ছাত্র আলমগীর মনসুর মিন্টুকে মিছিলের মাঝখানে গুলি করা হয়। গুলিটি তার বুকের মাঝ বরাবর ছিদ্র হয়ে বের হয়ে যায়। এতে তিনি শহীদ হোন।

স্মারক চিহ্নসমূহ
----------------

তার স্মরণে সৈয়দ নজরুল ইসলাম, রফিক উদ্দীন ভূঁইয়ার সহযোগিতায় মতিউর রহমান আলমগীর মনসুর (মিন্টু) মেমোরিয়াল কলেজ প্রতিষ্ঠিত করেন।

তথ্যসূত্র
---------

1. ↑  "৬৯'র গণঅভ্যুত্থান থেকে মুক্তিযুদ্ধ | Channeli Online"। *channelionline.com*। সংগ্রহের তারিখ জানুয়ারি ২৬, ২০১৯।
2. ↑  Mass Upsurge, 1969  ওয়েব্যাক মেশিনে আর্কাইভকৃত ৫ অক্টোবর ২০১১ তারিখে from Banglapedia.
3. 1 2 3  "৬৯ এর গণ অভ্যুত্থানের নায়ক শহীদ আলমগীর মনসুর মিন্টু'র স্মরণে ২৪ জানুয়ারি কে মিন্টু দিবস ঘোষণা | Amader Shomoy"। *amadershomoy.com*।  অজানা প্যারামিটার `|1=` উপেক্ষা করা হয়েছে (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)